title: Llanystumdwy
text: Llanystumdwy zo ur gêriadenn hag ur gumuniezh eus hanternoz Kembre, e korn-bro Eifionydd, e kontelezh Gwynedd. Emañ etre Cricieth ha Pwllheli, war ribloù an Afon Dwyfor. Talvezout a ra an anv-lec’h Llanystumdwy kement hag "an iliz e kildroenn ar stêr Dwy". 
  
  Brudet eo Llanystumdwy evel lec’h ganedigezh David Lloyd George a voe kentañ ministr ar Rouantelezh Unanet. Er gêriadenn e tremenas ar paotr Lloyd George e vugaleaj, betek an oad a 15 vloaz, gant e eontr Richard Lloyd. Enni ivez e varvas hag enni e voe douaret.
  
  Un toullad tiez kozh eus ar  hag an  zo e Llanystumdwy, savet gant mein eus ar c’hornad. Ur pont eus ar  zo ivez, dreist ar stêr Dwyfor pe Dwyfawr.
  
  Tud brudet
  Owen Gruffydd (war-dro 1643-1730), barzh hag hendraour.
  Robert Jones, Rhoslan (1745 - 1829), skrivagner, aozer al levr Drych yr Amseroedd (1820).
  David Owen (Dewi Wyn o Eifion) (1784-1841), barzh.
  Morris Williams (Nicander), barzh.
  David Lloyd George, kentañ ministr ar Rouantelezh Unanet.
  William Samuel Jones ("Wil Sam"), skrivagner kembraek.
  
  Savadurioù
  Ur mirdi diwar-benn buhez ha labour Lloyd George. Emañ e vez, treset gant an tisavour Clough Williams-Ellis (Portmeirion), e-maez ar gêriadenn, en tu all d’ar pont kozh.
   Tŷ Newydd, ul lec’h ma vez desket skrivañ da zanvez skrivagnerien gembraek ha saoznek.
  
  Liammoù diavaez
  
   Lec’hienn Llanystumdwy  
  
  Kêriadennoù Gwynedd
  Kumuniezhoù Gwynedd